防民之口,甚于防川。
——《国语·周语上》
为川者决之使导,为民者宣之使言。
——《国语·周语上》
明君在上,下多直辞;君上好善,民无讳言。
——《晏子春秋·杂上五》
君子不镜于水,而镜于人;镜于水见面容,镜于人则知吉与凶。
——《墨子·非攻中》
廊庙之材,盖非一木之枝也;粹白之裘,盖非一狐之皮也;治乱安危、存亡荣辱之施,非一人之力也。
——《慎子·知忠》
听言不可不察,不察则善不善不分。
——《吕氏春秋·听言》
良药苦于口,而智者劝而饮之,知其入而已己疾也。
——《韩非子·外储说在左上》
孔子曰,君子之于人,有不语也,无不听也。
——《孔丛子·刑论》
得万人之兵不如闻一言之当。
——《淮南子·说山训》
群臣吏民能面刺寡人之过者,受上赏;上书谏寡人者,受中赏;能谤议于市朝,闻于寡人之耳者,受下赏。
——《战国策·齐策一》
明主者务闻其过,不欲闻其善。
——《战国策·燕策一》
有谔谔争臣者,其国昌;有默默谀臣者,其国亡。
——[西汉]韩婴《韩诗外传》
听谗而美,闻谏而仇者亡。
——[西汉]黄石公《素书·遵义章》
良药苦于口,利于病;忠言逆于耳,利于行。
——[西汉]刘向《说苑·正谏》
君之所以明者,兼听也;其所以暗者,偏信也。
——[东汉]王符《潜夫论·明暗》
国之将兴,贵在谏臣;家之将盛,贵在谏子。
——[三国魏]桓范《世要论·谏争》
夫谏争者,所以纳君于道,矫枉正非,救上之谬也。
——[三国魏]桓范《世要论·谏争》
直言不闻,则己之耳目塞,耳目塞于内,谀者顺之于外,此三季所以至亡而不自知也。
——[晋]傅玄《傅子·通志》
开敢谏之路,纳逆己之言。
——[晋]傅玄《傅子·通志》
人之将疾者,必不甘鱼肉之味;身之将败者,必不纳忠谏之言。
——[北齐]刘昼《刘子·贵言》
川不可防,言不可弭。下塞上聋,邦其倾矣。
——[唐]韩愈《子产不毁乡校颂》
闻善言则拜,告有过则喜。
——[宋]林逋《省心录》
良药不甘口,厥功见沉疴;忠言初厌之,事至悔若何?
——[宋]欧阳修《橄榄》
国将兴必赏谏臣,国将亡必杀谏臣。
——[宋]范祖禹《唐鉴》
谏者使下情得以上通,上意得以下达,如气血周流于一身也。故言路开则治,言路塞则乱,治乱者系乎言路而已。